Сүмесбаштарҙың кәүҙә контурҙары шына формаһында, уларҙың ҡойроғо оҙон, ҡойроҡ һырты түбән һәм бер ҡасан да тәнгә таралмаған. Һулыш алыу уйымы кәүҙәһенең аҫҡы яғында, артҡы тишеге янында урынлашҡан. Сүмесбаштарының төҫө ҡара, кәүҙәһе таптар менән ҡапланған. Төҫө буйынса ҡойроғо кәүҙәһенән айырылмай, уның осо — аҡ. Ауыҙы бик ҙур, йомро, өҫкө иренендә —  2-3, аҫҡыһында 7-10 рәт ирен тештәре бар. Ҙур ирендәре ярҙамында сүмесбаштар таштарға беркетелә һәм уларҙың өҫтөндәге ылымыҡтарҙы ҡуптара.